7. janvāris

7. janvāris ir 7. gada diena pēc Gregora kalendāra. Līdz gada beigām ir atlikušas 358 dienas (359 garajā gadā).

Vārda dienas 
Digmārs, Juliāns, Rota, Zigmārs

Notikumi 

 1566. gads — par Romas pāvestu kļuva Pijs V.
 1610. gads — Galileo Galilejs atklāja Jupitera pavadoni Jo.
 1917. gads — Pirmais pasaules karš: Latvijā turpinājās Ziemassvētku kaujas.
 1920. gads — Baltā armija padevās Sarkanajai armijai Krasnojarskā, Krievijā.
 1927. gads — tika veikts pirmais transatlantiskais telefona zvans (no Ņujorkas un Londonu).
 1945. gads — britu ģenerālis Bernards Montgomerijs sniedza preses konferenci Zonhovenā, aprakstot savu darbību Ardēnu operācijā.
 1949. gads — beidzās Arābu—Izraēlu karš.
 1953. gads — ASV prezidents Harijs Trumens paziņoja, ka ASV izstrādāta ūdeņraža bumba.
 1955. gads — Mariana Andersone kā vēsturē pirmais afroamerikānis uzstājās Metropoles operā, ASV.
 1959. gads — ASV atzina Kubas jauno valdību ar Fidelu Kastro priekšgalā.
 1979. gads — ar Vjetnamas spēku palīdzību gāzts Pola Pota režīms Kambodžā.
 1980. gads — Indira Gandija atkal kļuva par Indijas premjerministri.
 1984. gads — Bruneja kļuva par Dienvidaustrumāzijas valstu asociācijas (ASEAN) septīto dalībvalsti.
 1993. gads — Ganā dibināta Ceturtā republika ar Džeriju Rolingu kā prezidentu.
 1999. gads — tika sākta ASV prezidenta Billa Klintona impīčmenta procedūra.
 2002. gads — tika pieņemts pašreizējais Komoru karogs.
 2007. gads — Staņislavs Velguss, jaunieceltais Varšavas arhibīskaps, atkāpās no amata pēc tam, kad tika atklāta viņa sadarbība ar slepenajiem dienestiem komunistiskā režīma laikā.
 2009. gads — Krievija pārtrauca dabasgāzes piegādi Eiropai caur Ukrainu.
 2019. gads:
 Gabonā notika neveiksmīgs valsts apvērsums.
 Gavins Ņūsoms sāka pildīt Kalifornijas štata gubernatora pienākumus.
 2021. gads:
 no Latvijas Republikas veselības ministres amata tika atbrīvota Ilze Viņķele, par pienākumu izpildītāju tika iecelts aizsardzības ministrs Artis Pabriks. Saeima veselības ministra amatā apstiprināja Danielu Pavļutu.
 Īlons Masks kļuva par pasaulē bagātāko cilvēku.
 Irāka izdeva aresta orderi Donaldam Trampam par Kāsema Soleimānī slepkavību.
 2022. gads — COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits pārsniedza 300 miljonus.

Dzimuši 
 1502. gads — Gregors XIII (Gregorius PP. XIII) Romas pāvests, kalendāra reformas veicējs (miris 1585. gadā)
 1768. gads — Žozefs Bonaparts (Joseph Bonaparte), Spānijas karalis (miris 1844. gadā)
 1800. gads — Milards Filmors (Millard Fillmore), 13. ASV prezidents (miris 1874. gadā)
 1844. gads — Bernadete Subirū (Bernadette Soubirous), Romas katoļu svētā (mirusi 1879. gadā)
 1845. gads — Ludvigs III (Ludwig III.), Bavārijas karalis (miris 1921. gadā)
 1858. gads — Eliezers Ben-Jehuda (אליעזר בן־יהודה), ebreju leksikogrāfs (miris 1922. gadā)
 1871. gads — Emils Borels (Émile Borel), franču matemātiķis (miris 1956. gadā)
 1873. gads — Šarls Pegī (Charles Péguy), franču dzejnieks un publicists (miris 1914. gadā)
 1875. gads — Gustavs Flatovs (Gustav Flatow), vācu sporta vingrotājs (miris 1945. gadā)
 1892. gads — Abāss II (عباس حلمي باشا), Ēģiptes hedīvs (miris 1944. gadā)
 1912. gads — Ivans Jakubovskis (Иван Якубовский), PSRS maršals (miris 1976. gadā)
 1916. gads — Pauls Keress (Paul Keres), igauņu šahists (miris 1975. gadā)
 1918. gads — Mavriks Vulfsons, Latvijas žurnālists un politiķis (miris 2004. gadā)
 1925. gads — Džeralds Darels (Gerald Durrell), britu biologs un zoodārza īpašnieks (miris 1995. gadā)
 1934. gads — Čārlijs Dženkinss (Charlie Jenkins), ASV skrējējs
 1935. gads — Valērijs Kubasovs (Валерий Кубасов), PSRS kosmonauts (miris 2014. gadā)
 1948. gads:
 Hanss Joahims Borcims (Hans Joachim Borzym) vācu airētājs
 Ičiro Midzuki (水木一郎), japāņu dziedātājs, komponists, aktieris un dzejnieks
 1951. gads — Talgats Musabajevs (Талғат Мұсабаев), Kazahstānas, Krievijas kosmonauts
 1952. gads — Aikuts Barka (Aykut Barka), Turcijas seismologs (miris 2002. gadā)
 1956. gads — Deivids Karuzo (David Caruso), ASV kinoaktieris
 1960. gads — Gundars Āboliņš, latviešu aktieris
 1962. gads — Olga Rajecka, latviešu dziedātāja
 1964. gads — Nikolass Keidžs (Nicolas Cage), ASV aktieris un režisors
 1971. gads — Džeremijs Renners (Jeremy Renner), ASV aktieris un mūziķis
 1976. gads — Dmitrijs Debelka (Дзмітрый Дебелка), baltkrievu cīkstonis (miris 2022. gadā)
 1983. gads — Natālija Gulbis (Natalie Anne Gulbis), latviešu izcelsmes ASV golfa spēlētāja
 1985. gads — Luiss Hamiltons (Lewis Hamilton), britu autosportists
 1990. gads — Gregors Šlīrencauers (Gregor Schlierenzauer), Austrijas tramplīnlēcējs
 1991. gads — Mikaela Džaje Rodrigesa (Michaela Jaé Rodriguez), amerikāņu aktrise un dziedātāja

Miruši 
 1285. gads — Šarls I Anžū (Charles I d'Anjou), Sicīlijas karalis (dzimis 1227. gadā)
 1325. gads — Dinišs I (Dinis de Portugal) Portugāles karalis (dzimis 1261. gadā)
 1536. gads — Aragonas Katrīna, Anglijas karaļa Henrija VIII pirmā sieva. (dzimusi 1485. gadā)
 1598. gads — Fjodors I (Фёдор I Иоаннович), Krievijas cars (dzimis 1557. gadā)
 1655. gads — Inocents X (Innocentius X — Giovanni Battista Pamfili) Romas pāvests (dzimis 1574. gadā)
 1882. gads — Ignacijs Lukasevičs (Ignacy Łukasiewicz), poļu uzņēmējs un izgudrotājs (dzimis 1822. gadā)
 1892. gads — Taufīks pašā (محمد توفيق باشا), Ēģiptes hedīvs (dzimis 1852. gadā)
 1932. gads — Andrē Mažino (André Maginot), franču politiķis (dzimis 1877. gadā)
 1943. gads — Nikola Tesla (Nikola Tesla) izgudrotājs (dzimis 1856. gadā)
 1950. gads — Fransisko Viljota (Francisco Villota), spāņu basku pelotas spēlētājs, olimpiskais čempions (dzimis 1873. gadā)
 1951. gads — Renē Genons (René Guénon), franču filozofs (dzimis 1886. gadā)
 1955. gads — Edvards Kāzners (Edward Kasner), ASV matemātiķis (dzimis 1878. gadā)
 1957. gads — Jože Plečniks (Jože Plečnik), slovēņu arhitekts (dzimis 1872. gadā)
 1989. gads — Hirohito (裕仁)), Japānas imperators (dzimis 1901. gadā)
 1998. gads — Vladimirs Prelogs (Vladimir Prelog), horvātu ķīmiķis (dzimis 1906. gadā)
 2021. gads — Maikls Epteds (Michael Apted), angļu kinorežisors (dzimis 1941. gadā)

Svētku un piemiņas dienas 
 Pareizticība un vecticība — Ziemassvētki
 Uzvaras diena (Kambodža)
 Karoga diena (Itālija)

Atsauces 

Janvāris